گئییملر / بئل اوستو گئییملری / تومان
تومان: تومانلار اوست تومان، اورتا تومان و آلت تومانلاردان اولوشور .
اوست تومان گئن، اوزون و چینـلی اولور. داها أسکی چاغلاردا گئینیلَن تومانلارین ائنی 7دن 10 أرشینه چن اولورموش. گنج قیزلار داها چینلی تومانلار گئیرمیشـلر. اوست تومان گئنَللیک’له اوزون اولور و بوتونلوک’له شالوار، اورتا و آلت تومانین اوزَرینه اوتورور. اوست تومان داها دَیَرلی قوماشلاردان تیکیلیر. تومانین أتهگینه دَگیشیک بَزَکـلی سیرمالار و ناخیشلار تیکرلر .
بیر پارا بؤلگهلرده تومانلار داها قیسا اولار. بو قیسا تومانلارا شَلته ده دئییلیر. شَلته آدینی باشقا بؤلگهلرده اوزون آلت تومان اوچون ده دئیرلر.
azb_Arab azb_Arab azb_Arab azb_Arab